Prijedlog Odluke

Na temelju članka 48. stavka 4. Zakona o predškolskom odgoju i naobrazbi (“Narodne novine”, broj 10/97 i 107/07 i 94/13 i 98/19 ) i članka 29. Statuta Općine Pakoštane („Službeni glasnik Općine Pakoštane“, broj: 2/09, 3/09, 2/13, 1/14, 2/18 i 1/20), Općinsko vijeće Općine Pakoštane na svojoj \_\_\_\_\_\_\_sjednici , održanoj dana \_\_\_\_\_\_\_\_\_\_, d o n o s i

**O D L U K U**

**o mjerilima za naplatu usluge**

**Dječjeg vrtića „Grdelin“ Pakoštane**

**od roditelja-korisnika usluga**

Članak 1.

Ovom Odlukom utvrđuju se mjerila za naplatu usluge Dječjeg vrtića „Gardelin“ Pakoštane od roditelja -korisnika usluge.

Članak 2.

Sukladno osiguranim sredstvima za provedbu Programa javnih potreba u predškolskom odgoju i obrazovanju te skrbi o djeci rane i predškolske dobi Općine Pakoštane za svaku kalendarsku godinu, predškolska ustanova kojoj je osnivač Općina Pakoštane dužna je prioritetno provoditi sljedeće programe:

1. redoviti program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi (u daljnjem tekstu: redoviti program) usklađen s radnim vremenom zaposlenih roditelja,

2. program predškole za djecu u godini prije polaska u osnovnu školu.

Članak 3.

Prioritet prilikom upisa u programe predškolskih ustanova imaju djeca s prebivalištem na području Općine Pakoštane.

Iznimno, ako su zadovoljene potrebe djece s prebivalištem na području Općine Pakoštane za ostvarivanjem prioritetnih programa, predškolska ustanova može upisivati i djecu koja nemaju prebivalište na području Općine Pakoštane, koji plaćaju punu ekonomsku cijenu vrtića.

Članak 4.

Roditelj djeteta korisnika usluga s prebivalištem na području Općine Pakoštane dužan je sudjelovati u cijeni programa dječjeg vrtića i jaslica koje ostvaruje njegovo dijete ovisno o vrsti i trajanju programa.

Članak 5.

Program dječjeg vrtića i jaslica organizira se u pravilu za pet radnih dana tjedno, osim za vrijeme blagdana.

Članak 6.

**Redoviti program**

Roditelj djeteta korisnika usluga sudjeluje u cijeni programa ovisno o vrsti i trajanju programa dječjeg vrtića i jaslica, kako slijedi:

Redni Broj VRSTA PROGRAMA Iznos sudjelovanja (u kunama)

1. 10 - satni jaslički program 700,00

2. 10 - satni vrtićki program 700,00

3. 5 - satni program 500,00

Članak 7.

Mjesečno sudjelovanje roditelja-korisnika usluga Vrtića u punoj mjesečnoj cijeni Vrtića određenoj u smislu članka 6. ove odluke smanjuje se:

- roditeljima-korisnicima koji u Vrtiću imaju drugo djete za njega plaćaju 70% od pune cijene koštanja, a za treće i svako naredno dijete u Vrtiću roditelji-korisnici u cijelosti se oslobađaju sudjelovanja u cijeni za tu djecu;

- samohranim majkama-korisnicama sa stalnim prebivalištem na području Općine Pakoštane omogućuje se plaćanje participacije tj. režija od 20% od utvrđenog iznosa za vrstu programa iz članka 6. ove Odluke, ukoliko Osnivaču priloži:

- zahtjev za ostvarivanje prava na olakšicu

- ugovor o korištanju usluga u Dječjem vrtiću „Gardelin“

- izjava o zajedničkom domaćinstvu,

- Rješenje Centra za socijalnu skrb,

- Potvrdu Porezne uprave o godišnjim prihodima za prethodnu godinu,

- fotokopiju rješenja da je korisnik dječjeg doplatka,

- izjavu da dijete nije korisnik alimentacije.

Članak 8.

Utvrđuje se umanjenje sudjelovanja u cijeni programa:

- za dane odsustva djeteta iz Vrtića zbog bolesti ili drugih opravdanih razloga (što roditelj-korisnik treba pravovremeno dokazati ispričnicom izdanom od strane nadležnog liječnika ili izjavom o korištenju godišnjeg odmora, putovanja i sl.), usluga se plaća razmjerno broju dana kada je usluga vrtića korištena,

- neovisno o broju dana odsustava djeteta iz Vrtić plaća se participacija tj. režije od 20% od utvrđenog iznosa boravka,

- za djecu s teškoćama u razvoju koja su integrirana u redovne skupine Vrtića, za koje uslugu smještaja u Vrtić u cijelosti snosi Općina Pakoštane iz svojeg Socijalnog programa.

Čanak 9.

Roditelji-korisnici mogu koristiti samo jednu olakšicu koja je za njega najpovoljnija.

Pravo na olakšice u plaćanju redovitog programa utvrđuju predškolske ustanove na temelju dokumentacije koju dostavljaju roditelji.

Članak 10.

Osnivač utvrđuje pravo na oslobađanje, odnosno umanjenje obveze sudjelovanja roditelja u cijeni programa za posebne slučajeve izvan utvrđenog sustava olakšica iz članaka 7. i 8. ove Odluke.

Osnivač može u slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, radi čega Dječji vrtić Gardelin nije u mogućnosti pružati usluge smještaja djece, osloboditi roditelje-korisnike plaćanja usluge u cijelosti.

Članak 11.

**Program predškole**

Program predškole namijenjen je djeci koja nisu obuhvaćena nekim od organiziranih oblika predškolskog odgoja i obrazovanja, a na jesen polaze u prvi razred osnovne škole i za djecu s područja Općine Pakoštane je besplatan.

Ako odgojna skupina nije popunjena do propisanog normativa, iznimno se u program predškole mogu upisati i djeca koja nemaju prebivalište na području općine Pakoštane uz uvjet da plaćaju ekonomsku cijenu programa.

Članak 12.

Ekonomska cijena

Puna mjesečna cijena (PMC) usluge Dječjeg vrtića Gardelin Pakoštane izračunava se na osnovi godišnjega financijskog plana Vrtića za tekuću godinu (FP) i ostvarenog prosječnog godišnjeg broja pohađanja korisnika usluga Vrtića iz prethodne fiskalne godine (PBD), prema formuli: PMC = FP : PBD : 12.

Prosječno mjesečno sudjelovanje roditelja-korisnika usluga Vrtića u osiguranju sredstava za rad Vrtića utvrđuje se tako da se puna mjesečna cijena usluge Vrtića u smislu stavke 1. ovoga članka pomnoži postotkom sudjelovanja roditelja-korisnika usluga Vrtića.

Kalkuliranu ekonomsku cijenu vrtića sadrži izdatke za dolje navedeno:

* bruto plaće
* naknade i materijalna prava djelatnika
* prehranu djece
* materijalne izdatke
* energiju i komunalije
* tekuće održavanje objekata i opreme
* prijevoz djece
* nabavu namještaja i opreme
* nabavu sitnog inventara
* nabavu potrošnog materijala po potrebi

Članak 13.

Vrtić obračunava sudjelovanje roditelja-korisnika usluga Vrtića u punoj mjesečnoj cijeni usluga Vrtića na temelju mjesečnih očevidnika o prisustvu djece u Vrtiću.

Na temelju obračuna iz prethodne stavke ovoga članka, Vrtić dostavlja račun svakom roditelju-korisniku usluge Vrtića, najkasnije do petog radnog dana u tekućem mjesecu za prethodni mjesec.

Članak 14.

Roditelj djeteta korisnika usluga Vrtića, dužni su sudjelovanje u cijeni programa dječjeg Vrtića uplatiti na žiro-račun dječjeg Vrtića, najkasnije do 15-tog u mjesecu za prethodni mjesec.

Ako roditelj ne izvrši obvezu plaćanja u roku od 30 dana od isteka zadnjeg dana dospijeća obveze iz stavka 1. ovog članka, dječji vrtić može otkazati pružanje usluge, a potraživanje naplatiti aktiviranjem sredstava osiguranja plaćanja ili drugim raspoloživim sredstvima.

Dječji vrtić će također otkazati uslugu roditelju čije dijete izostaje iz vrtića, a roditelj o razlogu izostanka ne izvijesti u roku od 30 dana od početka izostanka.

Članak 15.

Roditelj je dužan obavijestiti dječji vrtić o prekidu korištenja usluga najmanje osam dana prije prekida podnošenjem Zahtjeva za ispis djeteta.

Članak 16.

Dječji vrtić i roditelj djeteta korisnika usluge sklapaju Ugovor o neposrednim pravima i obvezama u skladu s odredbama ove Odluke te općeg akta dječjeg vrtića.

Članak 17.

Danom stupanja na snagu ove Odluke prestaje važiti ODLUKA O MJERILIMA ZA NAPLATU USLUGA DJEČJEG VRTIĆA GARDELIN – PAKOŠTANE OD RODITELJA-KORISNIKA USLUGA („Službeni glasnik Općine Pakoštane“ broj 3/14).

Članak 18.

Ova Odluka stupa na snagu osam (8) dana od dana objave u “Službenom glasniku Općine Pakoštane ”, a primjenjivati će se od **01. rujna 2020. godine.**

KLASA:

URBROJ:

Pakoštane,

OPĆINSKO VIJEĆE OPĆINE PAKOŠTANE

Predsjednik

Slavko Maksan

O b r a z l o ž e n j e prijdloga Odluke

Na temelju članka 48. stavak 4. Zakona o predškolskom odgoju i naobrazbi (“Narodne novine”, broj 10/97, 107/07 i 94/13, 98/19), Dječji vrtić, koji je osnovala jedinica lokalne uprave i samouprave, naplaćuje svoje usluge od roditelja djece korisnika usluga, sukladno mjerilima koje utvrđuje predstavničko tijelo te jedinice.

Općinsko vijeće Općine Pakoštane 2014. donijelo je Odluku o mjerilima za naplatu usluga Dječjeg vrtića Gardelin od roditelja-korisnika usluga. Ista mjerila su se primjenjivala u pedagoškoj godini 2014/15 i sada su na snazi.

Od 2009. godine, od kada datira cijena koštanja programa u vrtiću, općepoznato je da su znatno porasli troškovi prehrane, materijala za higijenu, materijala za rad s djecom, za didaktiku, troškovi za režije, za stručno usavršavanje, za vođenje zaštite na radu, troškovi tekućeg održavanja objekata i ostvarivanje sigurnosnih mjera objekata, za uredski materijal i naročito troškovi energenata.

Kako u proteklom razdoblju cijene vrtića nisu korigirane tj. povećavane, predlažem povećanje cijena boravka djece u vrtiću. Eventualnim povećanjem cijena usluga imalo bi se za cilj održavanje sadašnjeg standarda boravka djece.

Od srpnja 2019. g. od strane MZO verificiran je 10-satni program za djecu jasličke i vrtičke dobi, te je ugrađen u ovaj prijedlog Odluke o visini cijene usluga u Dječjem vrtiću.

Prikaz sadašnje cijene boravka po djetetu ukraćemidužemprogramukaoiprikazudjelasufinanciranjaroditeljaiosnivačauobaprograma i prikaz novog prijedloga:

|  |  |  |  |  |  |
| --- | --- | --- | --- | --- | --- |
|  | ekonomska cijena | Roditelj | Općina | Postotak  roditelja | Postotak  Osnivača |
| **5-satni** | 1.340,00 kn | 400,00 | 940,00 | 30% | 70% |
| **8-satni** | 1.840,00 kn | 550,00 | 1.290,00 | 30% | 70% |
| **NOVI PRIJEDLOG**  **5-satni** | **1.700,00 kn** | **500,00 kn** | **1.200,00 kn** | **30%** | **70%** |
| **NOVI PRIJEDLOG**  **10-satni** | **2.400,00 kn** | **700,00 kn** | **1.700,00 kn** | **30%** | **70%** |

* Od ove pedagoške godine vrtić pohađaju djeca jasličke dobi (1-3 godine života) koja imaju specifičnu prehranu i drugačiji dnevni ritam od vrtičke djece (3-6-godine života), dobi prilagođenu didaktiku, više potrošnog i higijenskog materijala;
* povećanje broja djece koja su na dužem programu zahtjevati će reorganizaciju radnog vremena odgojiteljica i tehničkog osoblja;
* sukladno Državnom pedagoškom standardu svi odgojitelji i stručni suradnici dužni su se stručno usavršavati, a kako dječji vrtić nema stručnog suradnika od slijedeće godine planiramo zaposlitipedagoga, a svi ti izdaci su uračunati u ekonomsku cijenu vrtića.

Potrebno je povećati cijenu jer su troškovi programa puno veći i konstantno se povećavaju.

Dječji vrtić „Gardelin“ već duži niz godina ima nižu cijenu dužeg boravka što se vidi iz priložene tablice.

|  |  |  |  |  |  |  |
| --- | --- | --- | --- | --- | --- | --- |
| D. V. BIOGRAD | D.V,  BUBAMARABENKOVAC | D.V ĆOK TKON | D.V.  ZLATNA LUČICA SUKOŠAN | D.V.  ZVONČIĆ  POLIČNIK | D.V.CVIT  SV. F. I J. | D.V.  GARDELIN  PAKOŠTANE |
| **700,00** | **700,00** | **750,00** | **600,00** | **700,00** | **700,00** | **550,00** |

U cilju poboljšavanja uvjeta boravka djece u našem vrtiću nadamo se prihvaćanju povećanje cijene kako bismo u nerednom periodu mogli planirati daljnje aktivnosti.

**Sa štovanjem,**

Ravnateljica

Marija Miočić